Neiespējamā misija: Slepenā nācija
"Neiespējamā misija: Slepenā nācija" (angļu: Mission: Impossible – Rogue Nation) ir 2015. gada ASV spiegu filma. Filmas režisors un scenārija autors ir Kristofers Makkvarijs. Filmas producents un galvenās lomas tēlotājs, tāpat kā iepriekšējās filmās, ir Toms Krūzs. Vēl filmā filmējušies Džeremijs Renners, Saimons Pegs, Rebeka Fērgusone, Vings Reimss, Šons Heriss un Aleks Boldvins. Tā ir piektā filma no "Neiespējamās misijas" filmu sērijas. Filmas pirmizrāde notika 2015. gada 23. jūlijā Vīnes Valsts operā. 2018. gadā filmai iznāca turpinājums "Neiespējamā misija: Sekas". Pēc "Neiespējamo misiju spēku" organizācijas izformēšanas Ītans Hants bēg no CIP, tai pašā laikā cenšoties pierādīt, ka eksistē Sindikāts, noslēpumainu starptautisku teroristu grupējums.